Legal Document

Category: 306

Text:
10. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Θ.1524/11 της 6/22 Απρ. 1977 (ΦΕΚ Β΄ 393) Περί αποταμιεύσεως εις ιδιωτικάς αποθήκας καπνικών προϊόντων οίνων, οινοπνευματωδών ποτών, αρωμάτων, καλλυντικών και λοιπών ειδών, προοριζομένων αποκλειστικώς δι’ εφοδιασμόν των λειτουργούντων εις τους Κρατικούς Διεθνείς Αερολιμένας καταστημάτων πωλήσεως αδασμολογήτων και αφορολογήτων ειδών. Έχοντες υπ’ όψει: 1.Τας διατάξεις των άρθρων 46 παρ. 3 και 62 παρ. 1-5 του Ν.1165/1918 «περί Τελωνειακού Κώδικος» (ΦΕΚ 59/Α/1918), ως αντικατεστάθησαν και ετροποποιήθησαν δια των παραγράφων 1 και 2 του άρθρου 8 του Α.Ν. 791/1948 (ΦΕΚ 243/Α/1948). 2.Τας διατάξεις του πρώτου εδαφίου του άρθρου 19 του Ν. 2096/1952 «περί τροποποιήσεως και συμπληρώσεως διατάξεών τινων του Τελωνειακού Κώδικος και άλλων τινών διατάξεων» (ΦΕΚ 113/Α/1952). 3.Τας διατάξεις του άρθρου πέμπτου, παρ. 4, του Ν. 96/1975 «εξαγοράς των μετοχών της Ολυμπιακής Αεροπορίας Α.Ε. παρά του Ελληνικού Δημοσίου και παραλαβής αυτής» (ΦΕΚ 154/Α/1975). 4.Το Προεδρικόν Διάταγμα 399/1976 «περί εγκαταστάσεως, εκμεταλλεύσεως και λειτουργίας καταστημάτων πωλήσεως, αδασμολογήτων και αφορολογήτων ειδών εις τους Κρατικούς Διεθνείς Αερολιμένας» (ΦΕΚ 144/Α/1976). 5.Την υπ’ αριθ. Τ. 5371/13.9.1968 ημετέραν απόφασιν «περί αποταμιεύσεως εμπορευμάτων και χρόνου διαρκείας ταύτης» (ΦΕΚ 469/Β/1968), ως ετροποποιήθη και συνεπληρώθη μεταγενεστέρως,  6.Την υπ’ αριθ. Τ.3263/228/13.7.1976 ημετέραν απόφασιν «περί της διαδικασίας και των όρων προμηθείας, αποθηκεύσεως και πωλήσεως εγχωρίου και αλλοδαπής προελεύσεως προϊόντων εις τα καταστήματα πωλήσεως αδασμολογήτων και αφορολογήτων ειδών, ως και του τρόπου παραδόσεως τούτων εις τους αγοραστάς» (ΦΕΚ 986 και 1022/Β/76). 7.Την υπ’ αριθ. Δ. 6445/1497/15.10.1976 κοινήν απόφασιν του Πρωθυπουργού και Υπουργού Οικονομικών «περί αναθέσεως αρμοδιοτήτων εις τους Υφυπουργούς Οικονομικών» (ΦΕΚ 1279/Β/1976). 8.Την ανάγκην της διευκολύνσεως της ταχείας διακινήσεως και του συντονισμού της προωθήσεως, προς τα λειτουργούντα εις τους Κρατικούς Διεθνείς Αερολιμένας καταστήματα αδασμολογήτων και αφορολογήτων ειδών, κατόπιν αποσυσκευασίας, ανακατανομής και συσκευασίας των κομιζομένων εκ του εξωτερικού και προοριζομένων δια τα καταστήματα αυτά φορτίων καπνικών προϊόντων εν γένει, οινοπνευματωδών ποτών, καλλυντικών και λοιπών επιτρεπομένων να πωλούνται εις τα εν λόγω καταστήματα ειδών ως και την εκ του λόγου τούτου προσδοκωμένην σημαντικήν συναλλαγματικήν ωφέλειαν δια την χώραν, αλλά και οικονομικήν τοιαύτην δια το Δημόσιον λόγω της ποσοστιαίας συμμετοχής αυτού εις τα ακαθάριστα έσοδα και τα καθαρά κέρδη των ως είρηται καταστημάτων, αποφασίζομεν: Άρθρον 1. 1.Επιτρέπεται η αποταμίευσις εις ιδιωτικάς αποθήκας, ανεξαρτήτως της υπάρξεως ή μη αποθηκών του Δημοσίου (Τελωνείου) και της Α.Ε. Γενικών - Αποθηκών της Ελλάδος, σιγαρέττων, σιγάρων και λοιπών καπνικών προϊόντων, οίνων και οινοπνευματωδών ποτών εν γένει, αρωμάτων και καλλυντικών, ως και λοιπών ειδών αλλοδαπής προελεύσεως, περί ων το άρθρον 2 παρ. 1 περίπτ. β΄ και παρ. 4   του Π.Δ. 399/1976 (ΦΕΚ 144/Α/1976 - ΕΔΥΟ 29/1976), εφ’ όσον τα είδη ταύτα εισάγονται και αποταμιεύονται υπό των εχόντων δικαίωμα πωλήσεως αδασμολογήτων και αφορολογήτων ειδών εις τους Κρατικούς Διεθνείς Αερολιμένας, συμφώνως προς τας διατάξεις του ανωτέρω Π.Δ/τος και των δυνάμει τούτων συναπτομένων μετά του Δημοσίου συμβάσεων και προορίζονται αποκλειστικώς και μόνον δια τον εφοδιασμόν των λειτουργούντων εις τους ως είρηται Κρατικούς Διεθνείς Αερολιμένας ιδίων αυτών ως άνω καταστημάτων. 2.Η έγκρισις λειτουργίας των κατά την προηγουμένην παράγραφον ιδιωτικών αποθηκών αποταμιεύσεως .  παρέχεται υπό της αρμοδίας Τελωνειακής Αρχής μόνον εφ’ όσον πληρούν αύται απολύτως και από πάσης πλευράς άπαντας τους όρους καταλληλότητος, διαρρυθμίσεως των χώρων ασφαλείας και αρίστης τελωνειακής επιβλέψεως, εποπτείας και ελέγχου και ως τοιαύται διασφαλίζουν πλήρως τα συμφέροντα του Δημοσίου. Αι θύραι των αποθηκών αυτών δέον να ασφαλίζωνται δια δύο (2) ανομοίων, εκ των πλέον ασφαλών, κλείθρων, εξ ων του μεν ενός τας κλείδας θα κρατή η Τελωνειακή Αρχή του δε ετέρου ο αποταμιευτής. Επίσης τα παράθυρα αυτών, δέον επί πλέον να φράσσωνται δια σιδηρών κιγκλιδωμάτων και πυκνού δικτυωτού σύρματος ώστε να καθίσταται αδύνατος η δι’ αυτών είσοδος και έξοδος προσώπων και πραγμάτων. 3.Η έγκρισις λειτουργίας της ιδιωτικής αποθήκης αποταμιεύσεως ανακαλείται ελευθέρως, κατά την κρίσιν της Τελωνειακής Αρχής, οσάκις ο αποταμιευτής δεν συμμορφούται προς τας υποδείξεις αυτής ή παραβαίνει τους όρους και τας προϋποθέσεις παροχής της εγκρίσεως ταύτης, ως και τας κειμένας διατάξεις και κανονισμούς εν γένει. Από της ανακλήσεως .  της εγκρίσεως λειτουργίας της ιδιωτικής αποθήκης αποταμιεύσεως αι οικείαι αποταμιεύσεις καθίστανται ληξιπρόθεσμοι και εφαρμόζονται επ’ αυτών αι διατάξεις του άρθρου 63 του Ν. 1165/1918 «περί Τελωνειακού Κώδικος», ως ετροποποιήθη και συνεπληρώθη μεταγενεστέρως, ως και αι οικείαι συναφείς διατάξεις. Άρθρον 2. 1.Εντός των ανωτέρω ιδιωτικών αποθηκών αποταμιεύσεως επιτρέπεται η αποσυσκευασία, ανακατανομή, ανασυσκευασία, ως και αι λοιπαί, μη αφορώσαι εις την κατεργασίαν ή μεταποίησιν, συνήθεις εμπορικαί μεταχειρίσεις των εν ταις αποθήκαις ταύταις αποταμιευμένων ως άνω ειδών δια την ταχυτέραν προώθησίν των προς τα καταστήματα των Κρατικών Διεθνών Αερολιμένων, αλλά και δια την καλυτέραν εμφάνισιν αυτών εν όψει του σκοπού δι’ ον προορίζονται. 2.Δια την εκτέλεσιν των κατά την προηγουμένην παράγραφον εργασιών δέον να υποβάληται εις την αρμοδίαν Τελωνειακήν Αρχήν υπό του αποταμιευτού σχετική αίτησις διαλαμβάνουσα λεπτομερή στοιχεία αναφορικώς προς το είδος των εργασιών αι οποίαι θα εκτελεσθούν, τα εμπορεύματα τα οποία αφορούν αύται, τα οικεία παραστατικά αποταμιεύσεως βάσει των οποίων αποταμιεύθησαν ταύτα, ως και πάν έτερον στοιχείον και πληροφορίαν κατά την κρίσιν της Τελωνειακής Αρχής. Κατά την εκτέλεσιν των εργασιών αυτών δέον να παρίσταται τελωνειακός υπάλληλος, συντάσσεται δε λεπτομερές, εις ανάλογα αντίτυπα, πρακτικόν υπογραφόμενον υπό του παραστάντος τελωνειακού υπαλλήλου και υπό του αποταμιευτού ή του εκπροσώπου αυτού. Το εν εκ των αντιτύπων του εν λόγω πρακτικού θα παραδίδεται εις τον αποταμιευτήν το δε έτερον θα προσαρτάται υπό του αρμοδίου ελεγκτού εις την οικείαν διασάφησιν αποταμιεύσεως συντασσομένης επί ταύτης υπό του ιδίου σχετικής λεπτομερούς πράξεως δια το είδος και το αποτέλεσμα των εκτελεσθεισών εργασιών. Οσάκις το πρακτικόν αφορά εις περισσοτέρας της μιας διασαφήσεις αποταμιεύσεως τότε θα προσαρτάται εις ταύτας ανά εν αντίτυπον του πρακτικού αυτού κατά τα ως άνω. (Μετά την σελ. 380,485) Σελ. 380,487 Τεύχος 657-Σελ. 45 Καταστήματα Αφορολόγητων Ειδών 30.Δ.ζ.10 3.Απαραίτητος προϋπόθεσις, δια την εκτέλεσιν των ανωτέρω εργασιών, είναι ότι δι’ αυτών δεν καταστρατηγούνται αι διατάξεις του ως άνω υπ’ αριθ. 399/1976 Π.Δ/τος, ουδέ αι δυνάμει τούτου συναπτόμεναι μετά του Δημοσίου συμβάσεις, ως επίσης και αι διατάξεις περί εμπορικών και βιομηχανικών σημάτων, ενδείξεως χώρας παραγωγής και λοιπών συναφών διατάξεων. Άρθρον 3. 1.Δια και κατά την αποταμίευσιν, ως και την αποστολή εις τους Κρατικούς Διεθνείς Αερολιμένας των ανωτέρω ειδών θα εφαρμόζωνται κατά τα λοιπά αι οικείαι διατάξεις του Ν. 1165/1918 «περί Τελωνειακού Κώδικος», ως ετροποποιήθη και συνεπληρώθη μεταγενεστέρως, ως και αι λοιπαί συναφείς διατάξεις και κανονισμοί. 2.Όσον αφορά εις την λαμβανομένην δια την αποταμίευσιν εγγύησιν ως και εις τας ισχυούσας προθεσμίας αποταμιεύσεως εφαρμόζονται αι οικείαι διατάξεις (άρθρα 5 και 7) της υπ’ αριθμ. Τ.5371/13-9-1968 (ΦΕΚ 469/Β/68) ημετέρας αποφάσεως, ως εκάστοτε ισχύει. 3.Η εξόφλησις του, ως δηλωτικού εισαγωγής, καταχωριζομένου διαβατηρίου εις το τελωνείον της αποβιβάσεως (προορισμού) των αποστελλομένων εμπορευμάτων (Κρατικού Διεθνούς Αερολιμένος) ένθα λειτουργεί κατάστημα αδασμολογήτων και αφορολογήτων ειδών, συμφώνως προς τας διατάξεις του Π.Δ/τος 399/1976, θα ενεργήται δι’ ενός αντιτύπου του υπό του άρθρου 4 της υπ’ αριθ. Τ. 3263/228/13-7-1976 (ΦΕΚ 986 και 1022/Β/1976 - ΕΔΥΟ 41/1976) ημετέρας αποφάσεως προβλεπομένου Πρωτοκόλλου Παραλαβής και Εναποθέσεως όπερ εν συνεχεία θα εξοφλήται κατά την διαδικασίαν των άρθρων 5 και επομένων της αυτής αποφάσεως. Άρθρον 4. 1.Απαγορεύεται ο τελωνισμός εις ανάλωσιν προς εισαγωγήν εις την χώραν των αποταμιευομένων δυνάμει της παρούσης αποφάσεως ειδών εις τας ανωτέρω αποθήκας, είτε απ’ ευθείας εκ των αποθηκών αυτών, είτε κατ’ άλλον τρόπον ή εκ των καταστημάτων προ ή μετά της καθ’ οιονδήποτε τρόπον λήξεως των βάσει του Π.Δ/τος 399/1976 συναπτομένων συμβάσεων ιδρύσεως και εκμεταλλεύσεως τοιούτων καταστημάτων πωλήσεως αδασμολογήτων και αφορολογήτων ειδών. 2.Τα εν λόγω είδη επιτρέπεται να διατεθούν δια τον σκοπόν δι’ ον απεταμιεύθησαν, ήτοι δι’ εφοδιασμόν των περί ων πρόκειται καταστημάτων αδασμολογήτων και αφορολογήτων ειδών, εν περιπτώσει δε λήξεως ή καταγγελίας δι’ οιονδήποτε λόγον ή μη παρατάσεως και ανανεώσεως των οικείων συμβάσεων υπέρ του αρχικού αναδόχου, τα εν λόγω είδη δέον να επανεξαχθούν οπωσδήποτε εις το εξωτερικόν ή να διατεθούν δι’ εφοδιασμούς πλοίων ή να μεταβιβασθούν εις τον νέον ανάδοχον εφ’ όσον προβλέπεται τούτο από την σχετικήν νέαν σύμβασιν ή η τοιαύτη μεταβίβασις δεν θίγει τους όρους της συμβάσεως αυτής. Σελ. 380,488 Τεύχος 657-Σελ. 46   Άρθρον 5. 1.Ο αποταμιευτής των ανωτέρω ειδών, υπέρ ου ενεκρίθη η λειτουργία ιδιωτικής αποθήκης αποταμιεύσεως τοιούτων ειδών, υποχρεούται, πέραν των υπό του Κώδικος Φορ/κών Στοιχείων ή υπό ετέρων διατάξεων προβλεπομένων βιβλίων και στοιχείων, να τηρή δι’ έκαστον έτος ίδιον βιβλίον αποθήκης δια τα αποταμιευόμενα ως άνω είδη δεόντως θεωρημένον υπό της αρμοδίας Τελωνειακής Αρχής, εις ο δέον να καταχωρίζωνται κατά διασάφησιν και αίτησιν αποταμιεύσεως άπαντα τα σχετικά στοιχεία αυτών και των εμπορευμάτων εις τα οποία αφορούν αύται προ και μετά την εκτέλεσιν των κατά το άρθρον 2 της παρούσης εργασιών, ως και παν έτερον χρήσιμον στοιχείον και πληροφορίαν κατά την κρίσιν και τας υποδείξεις της Τελωνειακής Αρχής. 2.Η αρμοδία Τελωνειακή Αρχή δέον να λαμβάνη και παν έτερον αναγκαίον, κατά την κρίσιν της ή τας υποδείξεις της αρμοδίας Επιθεωρήσεως Τελωνείων, μέτρον προς πληρεστέραν διασφάλισιν των συμφερόντων του Δημοσίου ή να απαγορεύη την εκτέλεσιν ωρισμένων εκ των προβλεπομένων υπό του άρθρου 2 της παρούσης εργασιών, εφ’ όσον δια της απαγορεύσεως ταύτης αποτρέπονται τυχόν εις βάρος των γενικωτέρον συμφερόντων του Δημοσίου καταστρατηγήσεις των κειμένων εν γένει διατάξεων συμπεριλαμβανομένου και του Π.Δ/τος 399/1976 ως και των όρων των βάσει τούτου συναπτομένων συμβάσεων. Άρθρον 6. Η παρούσα, της οποίας η ισχύς αρχίζει από σήμερον, να δημοσιευθή δια της Εφημερίδος της Κυβερνήσεως. Καταστήματα Αφορολόγητων Ειδών 30.Δ.ζ.10 30.Δ.ζ.10 Καταστήματα Αφορολόγητων Ειδών